– Невялікі калектыў, у якім працуюць 3 судовыя выканаўцы і 2 справаводы, выконвае вялікую і вельмі важную работу, – зазначыў начальнік галоўнага ўпраўлення юстыцыі Сяргей Канапелька, які даў высокую ацэнку іх дзейнасці. – За 8 месяцаў бягучага года ў аддзел паступіла 4281 выканаўчая вытворчасць. З гэтай колькасці за названы час завершана 3871. Гэта значыць, што кожны дзень адзін работнік у сярэднім “закрываў” па 8-9 выканаўчых вытворчасцей. Нагрузка вельмі вялікая і намнога вышэйшая за сярэднеабласны паказчык. Пра якасць работы сведчыць той факт, што толькі на 6 працэнтаў ад усёй колькасці закончаных выканаўчых вытворчасцей складзены акты аб немагчымасці спагнання грашовых сродкаў. На карысць жа дзяржавы, фізічных і юрыдычных асоб спагнана каля 2 мільярдаў рублёў.